Gedagte vir die dag: Finale verlossing | Maroela Media
Daar is 'n finale verlossing wat nog op ons wag waar ons heel en volledig in elke aspek van ons lewe voor God sal staan. Dit kom op een van twee maniere na ons toe. Die eerste manier is by die wederkoms van Jesus. Dis die finale uitspraak van God oor sonde en lyding. Die tweede manier is wanneer ons sterf.
As ons in Jesus sterf, sal ons God van aangesig tot aange­sig sien en eerstehands die finale verlossing van God in ons gees, siel en liggaam beleef. Elkeen wat in Jesus Christus sterf het reeds hierdie lewe.
Hy het ons saam met julle op Christus as fondament geplaas, terwyl God ons ook vir Hom afgesonder het. Hy het ons as sy eiendom gemerk en die Gees in ons harte gevestig as deposito wat as waarborg dien van alles wat Hy nog vir ons gaan gee. (2 Korintiërs 1:21-22)